Karitsa (Rapla)
Karitsa on küla Rapla maakonnas Rapla vallas. Aastatel 1993–2017 (kuni Eesti omavalitsuste haldusreformini) asus küla Kaiu vallas. Esmamainitud 1241. a Taani hindamisraamatus kui Kariscae (5 adm). Hiljemalt 1287. a omandas küla Tallinna Püha Miikaeli nunnaklooster. 1651. a kinkis Rootsi kuninganna Kristiina Kuimetsa mõisa, mille külade hulka kuulus ka Karitsa küla, Eestimaa Rüütelkonnale lauamõisaks. 1663. a eraldati Kuimetsa mõisast Kaiu mõis (sh. Karitsa küla). Aastatel 1669-1678 küla mõisastati ja rajati Karitsa mõis. 1919. a maaseaduse alusel mõis võõrandati ja rajati Karitsa asundus. 1977. a liideti Karitsa asundus ja Salutaguse küla ning moodustus Karitsa küla.